Na temelju članka 19. stavak (1) i članka 20., a u svezi sa člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Ministarstva komunikacija i prometa Bosne i Hercegovine, raspisuje

**INTERNI NATJEČAJ**

**za popunu radnih mjesta državnih službenika**

**u Ministarstvu komunikacija i prometa Bosne i Hercegovine**

**1/01 Pomoćnik ministra u Sektoru za promet**

**1/02 Šef Odsjeka za cestovni i željeznički promet**

**1/03 Pomoćnik ministra** **u Sektoru za pravne i financijske poslove**

SEKTOR ZA PROMET

**1/01 Pomoćnik ministra u Sektoru za promet**

**Opis poslova i radnih zadataka**: Rukovodi Sektorom i odgovoran je za upošljavanje ljudskih potencijala; Koordinira rad unutarnjih organizacijskih jedinica; Osigurava zakonito, učinkovito, transparentno i ekonomično izvršavanje poslova i zadataka; Predlaže poduzimanje mjera za rješavanje pitanja iz djelokruga Sektora; Sudjeluje u izradi zakonskih i podzakonskih akata vezanih za završavanje poslova i zadataka iz djelokruga Sektora; Razvija suradnju i sudjeluje u zajedničkim aktivnostima unutar Sektora Ministarstva; Rukovodi aktivnostima na izradi godišnjeg i periodičnih programa rada Sektora i odgovara za njegovo izvršenje; Inicira kontakte, razvija i jača suradnju sa državnim, entitetskim i Brčko distrikt nadležnim institucijama; Razvija suradnju sa zemljama regije na razmjeni zajedničkih iskustava u vezi sa EU legislativnim procesima, prikuplja ''dobru praksu i iskustva'' i informira zainteresirane subjekte; Obavlja i druge poslove koje mu odredi ministar i zamjenik ministra.

**Posebni uvjeti:** Prometni, građevinski ili ekonomski fakultet (VII/1); najmanje 5 godina radnog iskustva u struci; položen stručni ispit.

**Status:** rukovodeći državni službenik – pomoćnik ministra.

**Broj izvršilaca:** jedan (1)

**Mjesto rada:** Sarajevo

Odsjek za cestovni i željeznički promet

**1/02 Šef Odsjeka za cestovni i željeznički promet**

**Opis poslova i radnih zadataka**: Rukovodi Odsjekom i osigurava zakonito, pravovremeno, ekonomično i učinkovito izvršenje poslova; Raspoređuje poslove i zadatke unutar Odsjeka te prati efikasnost njihovog izvršavanja; Sudjeluje u izradi upravnih i drugih akata vezanih za izvršavanje poslova iz djelokruga Odsjeka; Rukovodi aktivnostima na izradi godišnjeg i periodičnih programa rada Odsjeka i odgovara za njegovo izvršenje; Pokreće inicijative u cilju unaprijeđenja rada unutar Sektora i Ministarstva, te na planu jačanja suradnje sa državnim, entitetskim i Brčko distrikt institucijama; Pruža stručnu pomoć u procesu usklađivanja pravnog sustava tijelima Vijeća ministara, Vlada entiteta i drugim tijelima državne uprave; Obavlja i druge poslove koje mu odredi pomoćnik ministra.

**Posebni uvjeti:** Prometni ili građevinski fakultet (VII/1 stupanj); najmanje 4 godine radnog iskustva u struci; položen stručni ispit.

**Status:** državni službenik – šef unutarnje organizacijske jedinice.

**Broj izvršilaca:** jedan (1)

**Mjesto rada:** Sarajevo

SEKTOR ZA PRAVNE I FINANCIJSKE POSLOVE

**1/03 Pomoćnik ministra u Sektoru za pravne i financijske poslove**

**Opis poslova i radnih zadataka**: Rukovodi Sektorom i odgovoran je za upošljavanje ljudskih potencijala, kao i za korištenje financijskih i materijalnih resursa Sektora; Koordinira rad unutarnjih organizacijskih jedinica; Osigurava zakonito, učinkovito, transparentno i ekonomično izvršavanje poslova i zadataka; Rukovodi procesom izrade financijskog plana Ministarstva i odgovara za njegovo izvršenje; Predlaže poduzimanje mjera za rješavanje pitanja iz djelokruga Sektora; Sudjeluje u izradi zakonskih i podzakonskih akata u svezi izvršavanja poslova iz djelokruga Sektora, obavlja i druge poslove koje mu odredi ministar i zamjenik ministra.

**Posebni uvjeti:** Pravni ili Ekonomski fakultet (VII/1 stupanj); najmanje 5 godina radnog iskustva u struci; položen stručni ispit.

**Status:** rukovodeći državni službenik – pomoćnik ministra

**Broj izvršitelja:** jedan (1)

**Mjesto rada:** Sarajevo

***Na ovaj oglas mogu se prijaviti samo osobe zaposlene kao državni službenici u Ministarstvu komunikacija i prometa Bosne i Hercegovine.***

***Napomena za kandidate:***

* Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o natječajnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste natječajnih procedura“.
* Za provođenje natječajne procedure po ovom natječaju formirat će se jedno (1) Povjerenstvo za izbor.
* Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

***Priprema dokumentacije*:**

**Skreće se pažnja kandidatima** da su potrebnu dokumentaciju na natječaj dužni dostaviti sukladno [Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

***Potrebni dokumenti:***

**I Ovjereni preslici:**

* sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoka naobrazba stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI)

**II Vlastoručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do **26.05.2023. godine** putem poštanske službe preporučenom pošiljkom na adresu:

**Ministarstvo komunikacija i prometa Bosne i Hercegovine**

**„Interni natječaj za popunu radnih mjesta državnih službenika** **u Ministarstvu komunikacija i prometa Bosne i Hercegovine“**

**Trg Bosne i Hercegovine 1/IV, 71000 Sarajevo**

Ispunjavanje uvjeta utvrđenih ovim natječajem računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.